त्रासको साम्राज्य खडा गरेर ‘जनयुद्ध’ चलाएका बाबुरामले संविधान जारी हुनुअघि पनि ‘रअ’का पूर्वप्रमुख एबी माथुरको सल्लाहमा २४ घन्टा भित्र देश टुक्रिने भविश्यवाणी गरेर संविधान रोक्ने प्रयास गरेका थिए । बाबुरामले त्यसबेला ट्वीट गरेका थिए– ‘सुगौली सन्धीको यो २००औं वर्ष हो, आजको २४ घन्टाले पूर्खाले आर्जित गरेको र हामीले २०० वर्षसम्म भोग्दै आएको मातृभूमि नेपालको अखण्डता युगयुगसम्म जोगाउन सक्छौं कि सक्दैनौं भन्ने कुराको सायद फैसला गर्नेछ ।’ बाबुरामले भविश्यवाणी गरेको भोलिपल्टै टीकापुरमा नरसंहार मच्चियो । २४ घन्टाभित्र देश टुक्र्याउने उनको चाहना भने पूरा भएन ।
